Djinre (croejhete)

Li djinre des mots, c' est on rmetaedje di sacwants sôres di mots (nos, pronos, addjectifs, årtike) å seke des biesses et des plantes, soeye-t i omrin, soeye-t i femrin.

E sacwants lingaedjes (flamind, inglès, almand), gn a eto on troejhinme djinre, li neute.

Les mots ki candjnut e djinre candjnut sovint ossu e nombe.

 Li djinre e walon 
E walon, sacwant sustantifs polèt aveur les deus djinres; on les lome : nos bikebok.

Li djinre des mots e walon n' est nén si veyåve d' e francès, ca l' definixhant årtike est l' minme po les deus djinres ("li" u "el"). Portant, dins les accints do walon, li Basse Årdene a èn årtike femrin ("la"). 

Li djinre des mots e walon est sovint l' minme k' e francès. Portant, gn a des foû-rîles.

 Sacwants mots kel djinre e walon est diferin do francès 
Å pus sovint, les mots foû-rîle sont omrins e francès et femrins e walon.
 ådje
 air 
 avion, areyoplane 
 blé 
 bouboune 
 cimintire 
 cope 
 coviete 
 eplåsse 
 laecete
 påter
 petrole
 tchene 
 toubak
 usteye

Pacô, les mots sont omrins e walon et femrins e francès.
 årmå
 botike
 dint
 trî, trîxhe

Categoreye:Croejhete walone
Categoreye:Croejhete